lav4e

**РЕПУБЛИКА БЪЛГАРИЯ**

# Министерство на земеделието и храните

# Областна дирекция “Земеделие”-Видин

**ДО МИНИСТЪРА НА**

**ЗЕМЕДЕЛИЕТО И ХРАНИТЕ**

**МЗХ-СОФИЯ**

**КОПИЕ:**

**ДО ДИРЕКТОРА НА**

**ГД"ЗГ ПО"**

**МЗХ-СОФИЯ**

**Д О К Л А Д**

**От Агр. Личко Луков**

**Директор на Областна Дирекция "Земеделие " - Видин**

**ОТЧЕТЕН ДОКЛАД НА ОД „ЗЕМЕДЕЛИЕ” ВИДИН ЗА 2013 Г.**

**І. Административна структура и численост на Облостна дирекция „Земеделие” Видин към 31.12.2013 год.**

ОДЗ Видин е специализирана териториална администрация към Министъра на земеделието и храните, второстепенен разпоредител с бюджетни кредити. Общата численост на ОДЗ Видин е 60 бройки, съгласно приложение №1 към чл.6, ал.2 от Устройствения правилник на ОД „Земеделие”. Структурата и числеността на административните звена в ОДЗ е определена с утвърденото длъжностно разписание на дирекцията.

ОДЗ Видин има следната структура:

|  |  |  |  |
| --- | --- | --- | --- |
| **Структурни звена** | **Обща численост- бр.** | **Заети бр. към 31.12.2013 г** | **Незаети бр. към 31.12.2013 г** |
| **Общо служители в ОДЗ В т. ч. :** | **60** | **55** | **5** |
| **Директор** | **1** | **1** | - |
| **Главен секретар** | **1** | **1** | - |
| **Дирекция АПФСДЧР** | **7** | **5** | **2** |
| **Специализирана администрация-общо:**  **В т. ч.:** | **51** | **48** | **3** |
| * Главна дирекция „Аграрно развитие” | 9 | 8 | 1 |
| * Общинска служба по земеделие - Белоградчик | 6 | 6 | 0 |
| * Общинска служба по земеделие - Видин | 12 | 11 | 1 |
| * Общинска служба по земеделие - Макреш | 3 | 3 | - |
| * Общинска служба по земеделие - Ново село | 4 | 4 | - |
| * Общинска служба по земеделие - Димово | 6 | 5 | 1 |
| * Общинска служба по земеделие - Кула | 7 | 7 | 0 |
| * Общинска служба по земеделие - Грамада | 4 | 4 | - |

През 2013 г. със Заповед на Директора на ОДЗ - Видин№ РД-04-405 от13.11.2013 г. бяха извършени следните структурни промени:

* Закрито беше структурно звено ОСЗ Бойница и беше разкрито структурно звено ОСЗ Кула, с офис Бойница.
* Закрито беше структурно звено ОСЗ Брегово и се разкри офис Брегово към ОСЗ – Видин.
* Числеността на персонала в новооткритие офиси и служби се запазва като цяло.

**ІІ. Общински служби по земеделие**

**1.Дейности по ЗСПЗЗ и ЗВСГЗГФ**

ОСЗ изпълняват услуги на граждани, регламентирани съгласно приети и утвърдени от МЗХ наредби и „Харта на клиента и стандарти на административното обслужване”. За 2013 год.са изпълнени 160639 административни услуги. Същите са изпълнени в рамките на нормативно определеното време, съгласно наредбите.

|  |  |  |
| --- | --- | --- |
| Наименование на административните услуги | Брой подадени заявления за извършване на администра-тивни услуги | Брой извършени администра-тивни услуги |
| изготвяне на скица на имот | 9000 | 33123 |
| изработване на скица - проект за разделяне или съединяване на имоти | 393 | 1164 |
| въвеждане промени в регистъра на собственици и в регистъра на имотите | 13658 | 38244 |
| заснемане и координиране на площи и линейни обекти и / или на трайни насаждания | 2 | 35 |
| изработване на копие от карта или нейната част | 0 | 0 |
| изработване на копие от трасировъчен карнет на имот, предоставяне на координати / х. у/ на гранични точки на имот | 5 | 577 |
| трасиране и/или заснемане и кординиране границите на имотите | 456 | 1909 |
| издаване препис от решение на поземлената комисия или на общинската служба по земеделие игори | 1872 | 4104 |
| регистриране на договор за аренда или наем и издаване на талон за аренда и наем | 3565 | 11393 |
| съгласуване на подробни устроиствени планове при промяна предназначението на имотите | 0 | 0 |
| предоставяне данни по характеристики | 2 | 6 |
| предоставяне баланс по характеристики | 0 | 0 |
| справка за налична информация от регистъра па масив | 5 | 5 |
| справка за наличната информация от регистъра на собствениците | 27 | 105 |
| заверяване на издадена скица на имот и/или копие от картата на масивите за ползване | 4528 | 29026 |
| презаверяване на скици, от издаването на които са изтекли 6 м. | 6896 | 15402 |
| издаване на удостоверителен документ по чл. 11, ал.2 от ЗСПЗЗ и по чл. 13, ал.2 отЗВСГЗГФ | 53 | 147 |
| издаване на удостоверение по чл. 52 от закона за кадастъра и имотния регистър | 502 | 978 |
| издаване на удостоверение за характеристики на имоти необходими за определяне па данъчната им оценка | 5088 | 15678 |
| устни справки по КВС, картата на масивите за ползване и придружаващите ги регистри | 207 | 1980 |
| промяна на предназначението на земеделски земи | 2 | 2 |
| Заверка на анкетен формуляр по чл.8 от Нар.№ 3 /29.01.1999 | 1718 | 1718 |
| издаване на решения по чл. 39, от ЗППМ за търговията на  семена от всички категории, които не отговарят на изискването за кълняемост | 13 | 13 |
| издаване на разрешение за внос на семена и посадъчен материал от сортове, невписани в официалната сортова листа | 0 | 0 |
| регистрация и издавани на разрешение за семепроизводство и отглеждане на растения от рода на конопа/канабиса/ | 0 | 0 |
| издаване на разрешение за внос на семена от коиоп/канабис/ и/или опиев мак | 0 | 0 |
| издаване на разрешение за бракуване на трайни насаждения с неизтекъл /изтекъл срок на амортизация | 0 | 0 |
| издаване па разрешителни за извършване на контрол върху производството на биологични продукти | 0 | 0 |
| регистрация на организации на производители | 0 | 0 |
| закупуване на прилежащи площи на сгради | 0 | 0 |
| покупко- продажба на недвижим имот по чл. 24,ал. і от зспзз нл притежатели на поименни компесационни бонове | 0 | 0 |
| замяна на земеделски земи - частна държавна собственост със земеделски земи - собственост на граждани и юридически лица | 0 | 0 |
| оземляване на безимотни и малоимотни граждани | 0 | 0 |
| регистрация на развъдни ферми и стопанства по чл. 15 от закона за животновъдството | 0 | 0 |
| издаване на разрешение за извършване на дейностите на развъдните асоциации | 0 | 0 |
| отговори на предложения, сигнали, жалби и молби | 632 | 561 |
| заверка на оценка на лицензиран оценител | 0 | 0 |
| нанасяне на точки на КВС | 5 | 188 |
| партида имот | 90 | 1309 |
| промяна НТП | 195 | 181 |
| Регистрация на земеделски производители | 1286 | 1286 |
| издаване удостоверения /писма отнемане на ИМК | 0 | 60 |
| издаване акт за категоризация на земеделски земи | 31 | 31 |
| предоставяне достъп до обществена информация | 0 | 0 |
| други адм.услуги | 814 | 1414 |
| **Всичко извършени адм. услуги:** | **51045** | **160639** |
| от горните услуги изпълнени в срок до три дни | 1565 | 4207 |

**2. Дейности свързани с глава седма от ППЗСПЗЗ – “Ползване на земеделски земи”**

Освен горепосочените услуги през периода през 2013 г. ОСЗ работеха и по ЗСПЗЗ - Глава пета „Ползване на земеделските земи”.

В ОСЗ продължи примането на декларации по чл. 69 и 70 от ППЗСПЗЗ. За 2013 г. общо за областта ОСЗ приеха и обработиха **2894** бр. декларации по чл.69 и **2322** бр. декларации по чл.70. Общия брой декларации за 2013 г. са **5216** бр., което е с **8,3 %** повече от подадените 4783 декларации през 2012 г.

По Глава пета от ЗСПЗЗ „Ползване на земеделските земи”, от Директора на ОДЗ бяха издадени **118** бр. заповеди за масиви за ползване на основание чл.37в, ал.4 от ЗСПЗЗ, които са като следва:

* Служебни разпределения – **23** бр.
* Доброволни споразумения – **56** бр.
* Прекретени процедури, поради оттегляне на заявленията – **39** бр.

Посочените заповеди са за масиви с обща площ **460556** дка земя, в т.ч. **86420** дка „бели петна”, дължимите суми за рента, за които следва да постъпят в извънбюджетни сметки на общините **1 367058** лв.

Във връзка с подпомагането на земеделските стопани при подаване на Общото заявление за плащане на площ 2013г. до РА към 09.06.2013 г. В ОСЗ са регистрирани **2266** земеделски стопани от област Видин.

От месец август 2013 г., по Заповед на Министъра на земеделието и храните се извършиха теренни проверки на площи, които са заявени изцяло или частично за подпомагане по СЕПП. Извърши се проверка на легитимността на **2887** физически блока.

През пролетта на 2013 беше направено ежегодното обследване на посевите на есенниците във всички общини от областта от постоянно действащата експертна комисия. Обследването се извърши 3 етапа на различна фаза от развитието на посевите, като целта е да се определят прогнозните добиви и състоянието на есенниците.

Ежеседмично ОСЗ събираха, обобщаваха и подаваха оперативна информация за извършените селскостопански мероприятия – реколтиране на пролетниците, трайните насаждения и подготовката и провеждането на есеннната сеитба.

**ІІІ. Състояние и ползуване на наличния ДПФ**

Към 31.12.2013 г. фонд ДПФ се състои от **17 389** броя имоти с обща площ **147370** дка и се разпределят по начин на трайно ползване както следва:

* Ниви – 91591 дка
* Ливади -302 дка
* Пасища и мери – 2890дка
* Земи, предоставени безвъзмездно със заповед на Министъра – **396** дка

Останали са **52191** дка земи от ДПФ, за които не е проявен интерес – **30202** дка ниви и **21989** дка ливади пасища и трайни насаждения.

Към 31.12.2013 г. има в сила **6** дългосрочни договора за отдаване на земи от ДПФ под аренда по чл.24а, ал.2, т.2 от ЗСПЗЗ. За периода 01.01 - 31.12. 2013 г. са сключени още **38** бр. и общият брой на арендните договори е **44.**

Към 31.10.2013 г. за ДПФ има валидни общо **95** бр. договори за наем по реда на чл.47ч от ППЗСПЗЗ. От минали години са **27** от договорите, а останалите **68** бр. са сключени през 2013 г.

На 17.06.2013 г. беше проведен търг /първа тръжна сесия/за отдаване под наем или аренда на свободни земеделски земи от ДПФ за стопанска 2013/2014 година.През мес. юли се сключиха **60** договора по реда на чл.47ч от ППЗСПЗЗ. След обжалване на търга от „ТЕРА – ГИД” ЕООД, сключените договори, вместо арендни са за срок до произнасяне и влизане в законна сила на съдебен акт.

В съответствие с резултатите от извършваните проверки на състоянието и ползването на земите от ДПФ , през годината са издадени заповеди по чл.34, ал.8 от ЗСПЗЗ на **76** неправомерни ползватели за **2629** дка. Събраните суми о тях са **95 119,43** лв, което представлява **86,6 %** събираемост на сумите от санкциите.

Със Заповед на Министъра на земеделието и храните през 2013 г. са сключени **2** бр. договори за покупко-продажба на прилежащи площи на сгради в стопански дворове. Последните са в землищата на община Ново село и са чрез плащане с компенсаторни документи по чл.27, ал.6 от ЗСПЗЗ.

**ІV.Жалби на граждани**

В периода 01.07.2013 – 31.12.2013г. експертите от ОД”З” Видин са разгледали и отговорили на **41** бр. жалби на физически и юридически лица. Жалбите са по същество искания на експертно мнение от ОДЗ, относно земеползване или поземлени отношения, а не касаят работата на Дирекцията като цяло.

**V. Регистрация на земеделските производители**

През 2013 г. съгласно изискванията на Наредба №3 от 1999 година е извършена регистрация и пререгистрация на **1286** земеделски производители.

**VІ. Агростатистика**

През 2013 г. експертите, занимаващи се с агростатистика работиха върху провеждане на анкети в съответствие с Годишната работна програма на отдел Агростатистика към Министерството на земеделието и храните, в която е записан срокът за провеждане на всяка анкета.

**1.Анкета „БАНСИК’** – Наблюдението БАНСИК се провежда м. юни и м.юли за съответната година.Основно и най-важно изискване е всички 36 точки от наблюдаваните 88 броя сегменти да бъдат посетени на място и да бъдат сравнени с топографските планове (М 1:10 000) и сателитните снимки за да се установи полето на сегмента, да се използват и ортофотокартите за локализиране полето на точките за да се даде пълно и точно описание на наблюдаваната заетост в тях. От 2013 година за локализиране на точките се използва и GPS , което прави изследването много точно.

**2. Наблюдение за прогнозиране на добивите от основни селскостопански култури пшеница и ечемик** - м.юни за съответната година Прогнозата се прави във фаза на вегетация начало на восъчна зрелост. Целта е да се направи прогнозна оценка на очакваните добиви от основните земеделски култури – ***пшеница и ечемик***. За област Видин през 2013 година по извадка се наблюдаваха 15 сегмента. Определените сегменти се посещават от експертите по Агростатистика, локализират се всяка една от точките заети с пшеница и ечемик и се прави прогноза на добивите.За определяне гъстотата на посева са направени най-малко по пет преброявания в точката.

**3. Ежемесечни статистически наблюдения на дейността на млекопреработвателните предприятия в България**, които се извършват всеки месец от 15-то до 25-то число на текущия месец и годишната анкета за предишната година.

На територията на областта през 2013 година работят три млекопреработвателни предприятия.

**4.Ежемесечни статистически наблюдения на дейността на кланиците в България през съответната година**.В област Видин работи една кланица. Наблюденията се извършват всеки месец от 15-то до 25-то число на текущия месец и годишната анкета за предишната година и обхващат дейността на предприятията през годината (от 01 януари до 31 декември).

**5.Статистическо наблюдение на Птицевъдството в България** по извадка за областта от определени единици за изследване. Във връзка с провеждане на това статистическото наблюдение се извърши обучение на анкетьори по предварително изготвен график, контрол на дейността на всеки анкетьор, въвеждане на данните от анкетните карти в компютърната програма, експорт на въведените данни в определения срок, изготвяне на отчет за проведеното наблюдение и изготвяне на договори, отчети и сметки за изплатени суми на анкетьорите.

6. Статистическо наблюдение на Пчеларството в България по извадка определена за областта.

7. Статистическо наблюдение «Годишна земеделска статистика», при което се изготви таблица с предварителни данни за областта.

8. Система за земеделска счетоводна информация.През 2013 година бяха изследвани55 броя единици .

9. Статистическо наблюдение на Структура на земеделските стопанстваза стопанската 2012/2013 по извадка определена за областта.

**VІ. Приходи на ОД „Земеделие” Видин**

Приходната част на бюджета на ОД „Земеделие” гр. Видин се определя от:

1. Държавни такси - отразяват реализирани приходи от общинските служби по земеделие съгласно Тарифата за таксите, събирани от органите по поземлената собственост – Приложение 1 към чл.1 от ПМС 286 от 10.07.1997 г. Общинските служби по земеделие събират такси за извършените по горе посочени административни услуги на гражданите, като издаване и заверки на скици, трасиране и заснемане на имоти и др. Цените на извършеваните услуги са отразени в & 25-01 „Такси за административни и други услуги и дейности”.

Към 31.12.2013 год. от държавни такси ОД”Земеделие” - Видин реализира приходи в размер на 465 618,00 лв.

2. Приходи по договори за аренда на земеделски земи, отразени в & 24-06 „Приходи от наеми на земя”. По този параграф са реализирани приходи в размер на 3 072209,00 лв.

Освен посочените по-горе приходи, принадлежащи на ОД „Земеделие” – Видин, през годината са реализирани приходи от:

* заплатени такси по чл. 30 от ЗОЗЗ, за влезли в сила решения за промяна предназначението на земя по чл. 17, ал. 1, т. 1 от ЗОЗЗ;
* сключени договори за продажба на прилежащи площи към сгради и съоръжения от имущество по реда на чл. 27, ал. 6 от ЗСПЗЗ, които постъпват директно по сметка на МЗХ

**VІІІ. Съвместна дейност и сътрудничество с други институции**

Експертите от ОДЗ и ОСЗ постоянно работят в сътрудничество със следните институции от областта.

Ежемесечно на Бюрото по труда се предоставя информация за регистрираните земеделски производители.

Експертите участват в следните постоянни междуведомствени комисии:

* Комисия за обследване посевите на есенниците
* Комисия за осъществяване профилактика, на заболяванията и опазване на пчелните семейства от отравяне
* Комисия за извършване на категоризация на ферма за производство на краве мляко.
* Комисия за обследване на проводимостта на речните корита в речни участъци, извън границите на урбанизираната територия в областта
* Комисия за проверка на техническото и експлоатационно състояние на воднитете обекти, водостопанските системи и съоръжения за недопускане на щети
* Общински експертен съвет по устройство на територията на община Видин.

**ІХ. Проведени обучения**

В тематични семинари, организирани от МЗХ през годината са участвали **35** служители на ОДЗ. В обучения по прилагане на промени в нормативната уредба и нови моменти в работата, организирани от ОД“Земеделие“-Видин се включват всички служители на администрацията

АГРАРЕН СЕКТОР

**І. СЪСТОЯНИЕ НА СЕКТОР РАСТЕНИЕВЪДСТВО**

Сектор растениевъдство има стратегическо значение за отрасъла Селско стопанство. Благоприятни почвено-климатични условия за развитие на земеделие има в равнинната част на областта по завоя на река Дунав в част общините в Предбалкана.

Общата площ на област Видин е **3 032 880** дка., което представлява **2,7 %** от територията на Република България и **28,60 %** от територията на Северозападния регион за планиране.

**Справка за обработваните земи по начин на трайно ползване**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Община | Обща площ  обработваеми земи /дка/ | Обработвани земи 2013  /дка/ | | | | | | | | |
| Обща  площ | В.т.ч.: | | | | | | | |
| ниви  /дка/krl  Ниви  /дка/ | % | Лозя  /дка/ | % | Трайни  Нас-я /дка/ | % | Ливади и пасища  /дка/ | % |
| **Белоградчик** | 169228 | 39098 | 15826 | 40,4 | 347 | 1 | 71 | 0,1 | 22854 | 58,5 |
| **Бойница** | 121235 | 40525 | 39916 | 98,7 | 238 | 0,5 | 130 | 0,3 | 241 | 0,5 |
| **Брегово** | 130020 | 104564 | 100647 | 96,3 | 865 | 0,8 | 552 | 0,6 | 2500 | 2,3 |
| **Видин** | 357774 | 266513 | 256196 | 96,1 | 5826 | 2,1 | 2413 | 0,9 | 2078 | 0,9 |
| **Грамада** | 131097 | 93580 | 90539 | 96,8 | 14 | 0 | 209 | 0,2 | 2810 | 3 |
| **Димово** | 258146 | 181253 | 165736 | 91,5 | 34 | 0 | 389 | 0,2 | 15094 | 8,3 |
| **Кула** | 195431 | 109223 | 107193 | 98,2 | 686 | 0,6 | 330 | 0,3 | 1014 | 0,9 |
| **Макреш** | 132095 | 66710 | 64019 | 96 | 23 | 0 | 166 | 0,2 | 2502 | 3,8 |
| **Ново село** | 85896 | 72240 | 52943 | 73,3 | 8970 | 12,4 | 674 | 0,9 | 9644 | 13,4 |
| **Ружинци** | 162933 | 106180 | 103710 | 97,8 | - | - | 250 | 0,2 | 2220 | 2 |
| **Чупрене** | 123371 | 34966 | 4305 | 12,3 | - | - | 51 | 0,1 | 30610 | 87,6 |
| **ЗА ОБЛАСТТА:** | **1867226** | **1115695** | **999670** | **89,6** | **17003** | **1,5** | **5235** | **0,5** | **93787** | **8,4** |

Площта, която обработваемите земи заемат е  **1867226** дка. и представлява **61,57%** от общата територия на областта. От тях през 2013 г. са обработени **1115695** дка.

Както е видно от таблицата най-голям дял от земите е с начин на трайно ползуване «ниви», където през последните години се увеличават площите със засяваните култури.

Климатичните и почвени ресурси на област Видин предлагат широки възможности за развитие на зърненото производство. Анализът на растениевъдството показва, че за областта са характерни производството на пшеница, ечемик, царевица, слънчоглед, овощарството, лозарството и зеленчукопроизводството.

|  |  |  |  |  |  |
| --- | --- | --- | --- | --- | --- |
| Година | Всичко обработваема земя | Разпределение на обработваемата земя по култури в % | | | |
| Зърнено житни култури | Технически култури | Трайни насаждения | Други - плодове / зеленчуци |
| 2010 | 711322 | 71 | 19 | 8 | 2 |
| 2011 | 651274 | 66 | 25 | 6 | 3 |
| 2012 | 864704 | 58 | 34 | 3,5 | 4,5 |
| 2013 | 1115695 | 58,5 | 30 | 3,2 | 8,3 |

Площите с начин на трайно ползуване „ниви” са се увеличавали като през 2013 г. са почти трикратно повече в сравнение с 2006 г., и двукратно спрямо 2009 г.

Тенденцията е към увеличение на засетите площи и при есенниците и при пролетниците , като при пролетниците увеличението е по-голямо. Към 2010 год. есенниците и пролетници са съответно 54% и 46 %.През 2013 г. това съотношение е променено –еснниците са 43%, а пролетниците са нарастнали на 56%.

**Зърненожитните култури** заемат 58,5 % от общата обработваема земя в областта, като основен дял се пада на производството на **пшеница, ечемик, царевица, ръж и тритикале.**

Производството на **пшеница** представлява около 57 % от производството на зърнени култури в района и заема 32 % от обработваемата земя на областта.

От оперативната информация, която постъпва в ОДЗ Видин се вижда, че се увеличава количеството на площите, засети с пшеница през последните години.

|  |  |  |
| --- | --- | --- |
| **Година** | **Засети площи пшеница,**  **дка** | **Среден добив**  **кг/дка** |
| 2011 | 242360 | 342 |
| 2012 | 287470 | 329 |
| 2013 | 336800 | 387 |  | 303 |

За 2013 г. с пшеница са засети 3341500 дка и е получен среден добив 387 кг/дка. Към 31.10.2013 г. засетите площи за стопанската 2013/2014 г. са 327400 дка. Интересът на земеделските производители към отглеждане тази стратегическа култура показва, че и в бъдеще тя ще е основната култура в областта.

Втората по площ и значение за областта, като основна култура за фураж на продуктивното животновъдство, е **царевицата**. През 2012 г я заема 35 % от площите заети със зърнени култури и 22 % от всички обработваеми земи.

|  |  |  |
| --- | --- | --- |
| **Година** | **Засети площи царевица,**  **дка** | **Среден добив кг/дка** |
| 2011 | 129654 | 326 |
| 2012 | 184939 | 188 |
| 2013 | 209315 | 410 |

През последните 3 години производството на царевица се увеличава. Причината за това може да се търси в навлизане на крупни земеделски производители и фирми и оттам на модернизация на производството – все повече се търси мнението на специалисти и се следи спазване на агротехниката, използват се нови сухоустойчиви сортове с къс вегетационен период ,използване на модерна техника в производството

Площите с царевица се увеличават, но проблемът с добивите от културата си остава. Този факт е резултат от няколко фактора: сравнително висока цена на водата за напояване, неизправни поливни съоръжения, липса на сушилни, продължително засушаване и високи температури през летните месеци. При технология на неполивно земеделие добивите зависят от климата и при летните засушавания през 2011 и особено 2012 г. те са ниски – съответно 326 и 188 кг/дка. През 2013 г. благодарение на влажната пролет и сравнително не толкова сухо лято от засетите 209315 дка бяха получени по-високи добиви - средно 408 кг/дка, но все едно в сравнение с другите области от Северозападния район на България нашите добиви са най-ниски.

Производството на **ечемик** заема минимален % от площите, заети със зърненожитни култури. В сравнение с 2009 г. когато бяха засети 34250 дка, през 2013 г. се засяха 20920 дка, от които беше получено средно 344 кг/дка.

|  |  |  |
| --- | --- | --- |
| **Година** | **Засети площи ечемик,**  **дка** | **Среден добив**  **кг/дка** |
| 2011 | 19735 | 321 |
| 2012 | 17829 | 303 |
| 2013 | 19400 | 344 |  | 303 |

Тенденцията в производството на ечемик е към намаляване на относителния дял на площите с културата, въпреки че ечемика е с по-къс вегетационен период и добивите са устойчиви. Като основна фуражна култура, производството му е в тясна зависимост от броя на животните в областта, а техния брой намалява.

През 2013 г. **техническите култури**  заемат 29% от общата обработваема земя в област Видин, като най-голям е делът на **слънчогледа**. Анализът на производството на слънчоглед показва, че площите засети с тази култура всяка година се увеличават.и представляват 48,2% от зърнено-житните култури. За 11 години – засетите площи се увеличават повече от четирикратно – през 2002 г. са засети 73300 дка, а 2013 г. – 317070 дка, което показва колко голям е интересът към културата.

|  |  |  |
| --- | --- | --- |
| **Година** | **Засети площи слънчоглед,**  **дка** | **Среден добив,**  **кг/дка** |
| 2011 | 214284 | 156 |
| 2012 | 278724 | 115 |
| 2013 | 317070 | 182 |

За 2013 г. средно от дка за област Видин са получени 182 кг, което е един от най-високите добиви през последните години.

След сравнително добрата реколта на **маслодайната рапица** през 2010 и 2011 г., фермерите насочиха своето внимание към рапицата и през есента на 2011 г. бяха засяти 51888 дка. Сухата и студена есен и зима компрометираха посевите и беше констатирано, че поникналите растения са по-малко на брой от необходимата норма и се развиватнезадоволително. Това наложи разораване на част от площите с рапица и през пролетта и засяването им с пролетници. Неблагополучията с рапицата се отразиха и на количеството засети площи през 2012 г. – през есента се засяха само 10300 дка. От тези декари се реколтираха само 4704 дка.

За да се получат високи добиви от зърнените култури е необходимо:

* Съблюдаване агротехническите изисквания на съответната култура
* Използуване на подходящи за климатичните особености на региона сортове
* Модерна техника за прибиране на реколтата, която свежда загубите до минимум

**Зеленчукопроизводството** в областта е слабо застъпено. Отглеждат се домати, пипер, картофи, зеле, грах и фасул в дворни места и оранжерии. В сектора „зеленчукопроизводство” се наблюдава съживяване, което се дължи на отпуснатите субсидии за зеленчукопроизводство през 2013 г по мярката „Държавна помощ de minimis, на земеделски производители на зеленчуци полско, градинско и оранжерийно производство”.

Проблемите пред зеленчукопроизводителите и стопаните занимаващи се с градински култури са несигурност при реализацията на получената продукция – липса на преработвателно предприятие в областта, липсата на зеленчукова борса и разрушени на хидромелиоративни съоръжения без които този подотрасъл практически е невъзможно да се развива.

Наблюдава се поява на интерес към други, позабравени култури. През 2013 г. бяха засети тикви - 290 дка , дини – 180 дка, пъпеши – 75 дка

**Трайните насаждения** заемат 3,5 % от обработваемата площ в областта. От тях 1625 дка са овощни видове, 2454 дка черупкови и 16909 дка лозови масиви.

Почвено-климатичните условия са най-благоприятни за отглеждането на сливи, ябълки и вишни, поради което те заемат най-големи площи от овощните видове за района.

През последните години интересът към отглеждането на трайни насаждения и създаване на нови нараства. Млади фермери проявяват засилен интерес и към„ПРОГРАМА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007-2013г. особено към „*Мярка „Създаване на стопанства на млади фермери”.*

Запазва се тенденцията към увеличение и на площите с черупкови – през 2013 г. са засадени нови 1070 дка и към 30.09.2013 г. в региона на Видинска област се отглеждат:

* Орехи -2656дка
* Бадеми – 228 дка
* Лешници – 640 дка
* Кестени – 10 дка

**Лозови насаждения.**

Винените лозя заемат 15346 дка /по данни на Изпълнителната агенция по лозата и виното/, като се реколтират 12256 дка.

Общините с най-големи лозови площи са Ново село и Видин. От сортовия състав преобладават:

* от червените – Кабарне совиньон, Гъмза и Мерло
* от белите – Ркацители и Мускат отонел.

Десертните лозя заемат 1657 дка.

През 2013 г. са създадени 400 дка нови лозови масиви в община Видин, през пролетта на 2014 г. се предвижда създаване на още 2000 дка нови насаждения.

Изводи и препоръки:

* През последните години чрез “ПРОГРАМА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007-2013г.” и мерките към нея се наблюдават следните положителни промени в земеделието:
* Увеличи са количеството на обработваната земя като се засаждат не само зърнено житни култури, но се създават и трайни насаждения.
* Наблюдава се поява на интерес към други, нетрадиционни култури като резене, лавандула, мента, шипки но все още на малки площи – по скоро експериментално..
* Обновява се техниката за обработка на земята и прибиране на реколтата.
* Повиши се културата на земеделие. Земеделските производители се убедиха, че земеделието е приложна наука и без консултации със специалисти, както и без преквалифицирането им не могат да достигнат високи добиви.
* Все повече се наблюдава подбор на сортове при отделните култури, които са толерантни към променения климат в региона. Все повече се използува посевен и посадъчен материал с известен произход – качествен сертификат и фито-санитарен контрол.
* В последните години се създаде връзка между земеделските производители и фирмите, предлагащи продукти за растителна защита, торове и иновативни технологии за отглеждане на растенията.

**Проблеми в сектор растениевъдство:**

* Проблем пред развитието на селското стопанство е липсата на комасация на земеделските имоти, а така също и ниската доходност на зeмeдeлиeто. С предвидените процедури в Глава пета от ЗСПЗЗ – „Ползване на земеделските земи” законодателят се опитва да реши този въпрос, но все още има какво да се желае.
* Проблем на земеделието е липсата на организираност на земеделските производители при реализация на продукцията, което води до трудности при предлагането на продукцията на пазара, ненавременно изкупуване, влошаване на качеството и получаване на цена, по-ниска от себестойността на продукцията. Все още няма нагласа сред тях да търсят решение на проблемите в отрасъла обединени в браншови организации. На територията на областта има една учредена браншова организация на зърнопроизводителите, състояща се от 49 члена, които обработват около 220000 дка земя.
* В област Видин е необходимо да се стимулира изграждането на предприятия на преработващата промишленост и тържища за селскостопанска продукция, което би стимулирало зеленчукопроизводството и овощарството

**ІІ.СЪСТОЯНИЕ НА СЕКТОР ЖИВОТНОВЪДСТВО**

Природо-климатичните условия на област Видин позволяват отглеждането на всякакви видове продуктивни животни. Сравнително добрите условия за развитие на зърнено и фуражно производство, в полската част, предполагат развитие на говедовъдство, свиневъдство и птицевъдство в тези райони. Наличието пасища и ливади в планинската и полупланинската част на областта са условие за развитие на овцевъдството и месодайното говедовъдство. Като цяло условията са благоприятни, но през последните години животновъдството е в упадък, дължащ се на забавеното развитие на областта – липса на инвестиции , демографският срив, както и липса на субсидиране .

|  |  |  |  |  |
| --- | --- | --- | --- | --- |
| **Вид животновъдството** | **Година** | | | |
| **Мярка** | **2011** | **2012** | **2013** |
| Говеда - всичко | Брой | 7603 | 7088 | 7048 |
| В т.ч. крави | Брой | 4733 | 4772 | 4310 |
| Овцe-всичко | Брой | 23808 | 21254 | 19567 |
| В т.ч. овце-майки | Брой | 16346 | 15808 | 13194 |
| Кози-всичко | Брой | 19590 | 15268 | 13022 |
| В.т.ч.кози-майки | Брой | 12064 | 11497 | 9393 |
| Свине-всичко | Брой | 12534 | 10706 | 6692 |
| В т.ч. свине-майки | Брой | 601 | 639 | 453 |
| Еднокопитни | Брой | 5176 | 4751 | 4395 |
| Птици-всичко | Брой | 316067 | 251775 | 183000 |
| Пчелни семейства | Брой | 21050 | 24052 | 25740 |

**Говедовъдство**

Във Видинска област се отглеждат се говеда от Черно-шарената порода и Сименталската порода, както и кръстоските им.

Както се вижда от посочената справка, за 2013 г. кравите са намалели с 462 броя което е 10% .

Общият брой на млечните ферми е 691 бр., където се отглеждат 4310 млечни крави. От тях 35 бр. са ферми, в които се отглеждат 1972 дойни крави са покрили Европейските изисквания за Първа група и 12 бр. ферми, с 304 броя крави са в процес на мониторинг и одобряване за преминаване в Първа група. През 2013 г. броят на фермите от І група се е увеличил с 3бр. , а тези от ІІгрупа - с 1 бр. В тези 43 ферми се отглеждат 2276 броя крави, което представлява 53 % от поголовието. Останалите 47 %, или 2031 бр. крави се отглеждат в 257 ферми – средно по 8 бр.във ферма, в условията на примитивизъм.

**Биволовъдство**

Биволовъдството е слабо застъпено в областта. Общият брой на биволите е 58 броя в т.ч. 40 броя биволици.

**Овцевъдство**

Броят на овцете в региона към 31.12.2013 г. е1 9567, в т.ч. овце-майки – 13194 броя. Отглежданите овце в равнинната част на областта са от породите: черноглава плевенска, аваси, фризийска и техните кръстоски, а в планинската част на област Видин – общ. Чупрене, се развъжда местната Реплянска овца и кръстоските и.

Най-големият животновъден обект в овцевъдството, който е регистриран по Закона за ветеринарно-медицинската дейност е овце-комплексът в с. Цар Петрово, общ. Кула, където в момента се отглеждат 350 овце майки. Останалите овцеферми не са изпълнили нужните изисквания и отглеждането на животни в тях е на примитивно ниво. По отношение на концентрацията на отглежданите овце във фермите, около 40 % от овцете се отглеждат в 161 ферми с над 10 бр.овце-майки. Фермите с над 50 овце-майки са 19 бр., а по-големите овцеферми с над 100 бр. овце-майки са 15 бр.

**Козевъдство**

Броят на козите бележи тенденция на постоянно намаление. От 27577 броя кози през 2005 г. броят им спада на 15988 Козите-майки към 31.12.2013 г. наброяват 9393бр., което е най-ниското поголовие за годините досега.

По отношение на концентрацията на броя на отглежданите кози във фермите разпределението е следното : 99% - с от 2 до 5 броя животни; 1 % - с от 50 до 100 бр. 16,2 % от козите се отглеждат в 81 ферми с над 10 бр.кози-майки.

**Свиневъдство**

В област Видин се наблюдава тенденция на намаляване поголовието на свинете. От 16587 бр. през 2005 г. техният брой е намалял на 7450 към настоящият момент. Същото се отнася и за свинете майки – към 31.10.2012 г. броят им е едва 473 бр.

В областта има само 1 по-голема свинеферма, която е модерен животновъден обект, снабден и със собствена кланица. В нея се отглеждан 2300 бр. свине, в т.ч. 300 свине майки. Останалите животни се отглеждат в т.нар. „заден двор”. Около 3100 обекта са тип „заден двор” до 5 бр.прасета за угояване. Фермите тип „заден двор”със свине –майки са 68 - с 1 до 3 бройки. Това са фермите за производство на прасета

Пчеларство

Съществуващите добри традиции, висок професионализъм на занимаващите се с пчеларство и природоклиматични дадености, обуславят развитието на този подотрасъл. И през 2013 г. се наблюдаватенденцията към увеличение броя на пчелните семейства. От 24052 бр.към края на 2011 г. , към 31.10.2013 г. броят им е нараснал на 25740 или увеличението е с около 9,3 %, което е много добър показател. От посочените около 85-90% се отглеждат в 250 пчелина с 50 до 150 семейства, регистирани по Законаза ветеринарно-медицинската дейност.

Това развитие на отрасъла се дължи на все по-доброто усвояване на Еврофондовете.

**Птицевъдство**

Броя на птиците към 31.10.2012 г. г. е 183 000 броя. В обл. Видин има само на 3 места с промишлено отглеждане на птици. В с. Ивановци има птицеферма за за 1700 бр. кокошки–носачки. В бившия птицекомбинат Въргулия се отглеждат 150000 бройлери. В с.Дъбравка има работеща птицеферма с капацитет 10000 бройлера.

Останалите птици се отглеждат в т.нар. „задни дворове”.

**Зайцевъдство**

Животновъдите в област Видин все повече проявяват интерес към зайцевъдството. В Европа има голям пазар за заешко месо, но липсата на кланици, сертифицирани по ISO и отговарящи на европейските стандарти в момента спират реализацията и развитието на зайцевъдството. Към 31.12.2013 в областта се отглеждат около 8200 бр.

**Изводи и препоръки:**

* Сектор животновъдство в област Видин е в много лошо състояние. През последните 2 години се наблюдава макар и слабо процес на концентрация на животните във фермите. Постепенно отпадат примитивни животновъдни обекти с по едно две животни, а се увеличава броя на животните във ферми, в които работните процеси се

механизират и които отговарят на ветеринарно-санитарните изисквания. Но все все още голяма част от селско-стопанските животни се отглеждат в т.нар «заден двор», в населените места.

* Важен фактор за лошото състояние на сектор животновъдство е липсата на сериозно подпомагане на животновъдите. Субсидиите в сектора са крайно недостатъчни и практически себестойността на получената продукция едва покрива вложените разходи, а трудът остава незаплатен и то в производство, което е непрекъснато през цялото време на годината
* На територията на област Видин комбинирени фуражи се произвеждат в 2 от големите ферми. Производството им е само за собствени нужди. Останалите фермери се снабдяват от лицензирани/регистрирани търговци на едро и дребно. Наличието на единствен склад за търговия на едро на концентриран фураж в областта затруднява фермерите със снабдяването и реално ги лишава от избор на доставчик на фураж
* Липсата на достатъчен брой преработвателни предприятия на животински суровини поставя животновъдите в условията на монополно изкупуване на продукциятя им. Изкупните цени които се предлагат за единица животинска продукция в региона са доста по-ниски от средните за страната.
* Посочените проблеми правят животновъдството в областта слабо развито и неконкурентноспособно. Затова е необходимо да се приложат мерки за стабилизиране и въвеждане на съвременни технологии в производството. По този начин ще се отговори на нуждите на вътрешното потребление и на международните пазари и съответно ще се осигурят стабилни доходи за производителите, като се използват по-пълноценно наличните ресурси.

**ІІІ.МАТЕРИАЛНО-ТЕХНИЧЕСКА БАЗА НА СЕЛСКОТО СТОПАНСТВО ВЪВ ВИДИНСКА ОБЛАСТ**

Наличните регистрирани в област Видин през 2013 г.селскостопански машини са както следва:

* Колесни трактори – 1974 бр., от които в 1393 бр., или 70% са участвали в обработката на земята и прибирането на реколтата. Новите трактори са 70 бр.
* Комбайни - 313 броя, от които в жътвата участват 233 бр., или 75 %. Нови са 21бр. комбайни .
* Сеялки – налични са 478 бр. , участвали в сеитбата 412 бр. или 86 %, като новите машини за 30 бр.
* Фуражоприбираща и фуражопреработваща техника- налични 478 машини, от които през 2013 г.са работили 199 бр. или 41,6%. Този сравнително нисък процент на използуваните машини се дължи на намаляване броят на животните в областта.

Освен регистрираната в областта селскостопанска техника, в обработката на земята и прибирането на реколтата участват и селскостопански машини, регистрирани в други области, които са собственост на фирмите, арендуващи земеделска земя в областта. Това са нови, модерни машини, качествено обработващи земята и свеждащи загубите от прибирането на реколтата до минимум.

Като обобщение, може да се направи заключение, че работещата на територията на областта селскостопанска техника е достатъчна за нуждите на земеделието.

Към 21.12.2013 г. 71,9 % - /1419 бр./ колесни трактори 78% /244/ бр. зърнокомбайни са в работна готовност.

**СЪСТОЯНИЕ НА НАПОИТЕЛНИТЕ СИСТЕМИ В ОБЛАСТ ВИДИН**

„Напоителни системи” ЕАД – клон Видин поддържа, експлоатира и стопанисва хидромелиоративен фонд в 5 бр.напоителни системи, развити на територията на областта и обслужва землищата на 45 населени места.

**Състояние на наличния хидромелиоративен фонд в област Видин**

В експлоатация са 33 бр.открити магистрални и разпределителни канали, с обща дължина 271,113 км. Облицовани участъци са 249,026 км. Закритата тръбна мрежа е с дължина 49,792 км.

Напоителните помпени станции не са работирли повече от 17 години. В резултат на това те са в в много лошо състояние - амортизирани са морално и материално, машините са от 60 – 70 години на миналия век и поддръжката им е невъзможна или много нерентабилна.

Фрегатните и полустационарни полета не се ползват по предназначение, поради ограбена и разрушена голяма част от подземната тръбна мрежа. Ефективни са самостоятелните напоителни полета с гравитачно напояване изискващи минимални разходи за подръжка. Същите могат да се предадат на сдруженията за напояване.

Състоянието на поливното земеделие в област Видин се определя от следните фактори:

* + - Структурата на засяване през последните години е такава, че от общите годни площи по-голяма част се засяват със зърнено-житни култури, които не се напояват.
    - През последните години не са отпускани бюджетни средства за РВР на ВКМ от МЗХ, като същевременно ежегодно се извършват ремонтно-възстановителни работи по ВКМ със собствени средства от „Напоителни системи” ЕАД – клон Видин, които са крайно недостатъчни

Към настоящия момент е слабо застъпено използуването на ефективни системи за напояване. Единични полета за капково напояване / лозя, зеленчуци и овощни градини / има в землищата на Рабиша, Грамада, Рупци, Гомотарци, Дунавци.Има и напояване с дъждовална инсталация в землището на с. Макреш – 600 дка.

**Основни проблеми за развитието на хидромелиорациите и поливното земеделие:**

* Извършената поземлена реформа и състоянието на разпределителните и груповите напоителни канали, стопанисвани от бившите АПК и Кооперации, не позволява използването им по предназначение, тъй като полутръбите, подземните тръбопроводи и съоръженията са разрушении амортизирани.
* Реалнопрез 2013 г. са се поляли 2379 поливодекара царевица, което е 1,91% (за 2005г. – 7%) от изградените и годни напоителни площи, въпреки че възможностите на „Напоителни системи” ЕАД – клон Видин относно обезпечаване с вода за напояване са многократно по-големи.

**Основни приоритети** в бъдещата рехабилитация и модернизация на напоителните системи в областта, от техническо и организационно естество са:

* Възраждане на поливното земеделие във Видинска област, чрез предоставяне на за безвъзмездно стопанисване и ползване на изградените хидромелиоративни фондове на бъдещи сдружения за напояване. Този процес е регламентиран и уреден със Закона за сдруженията;
* Рационално използване на напоителните системи в общините Макреш, Грамада, Видин, Димово Ружинци за напояване.

**За реализиране на поливния процес е необходимо :**

* Намаляване на загубите на вода по откритата канална мрежа: изпълнение на монолитни облицовки в необлицованите участъци и ремонтно-възстановителните работи /възстановяване бетонови облицовки, ремонт фуги и съоръжения – тръбни вододели, водостоци, запорни врати и др/. Действащите напоителни системи, осигуряващи вода за напояване чрез открита канална мрежа са с големи загуби на вода и нисък К.П.Д.
* Основен ремонт на закритата тръбна мрежа - част от подземната тръбна мрежа е амортизирана, което определя техническото й състояние като незадоволително.
* Основен ремонт, реконструкция и модернизация на напоителните помпени станции. Адаптирането на съоръженията на съществуващите помпени станции към нови условия и изисквания на действителността, ще бъде възможно след преценка на тенденциите, нуждите и насоките на развитие на отрасъла.

Към настоящия момент годни за напояване са 124582дка, а за останалите 82784 дка е необходимо да се извършат ремонтно-възстановитрелни работи на каналната мрежа, тръбната мрежа, помпени станции, напорни тръбопроводи, запори, водоеми.

Извършената поземлена реформа и състоянието на разпределителните и груповите напоителни канали, стопанисвани от бившите АПК и Кооперации, не позволява използването им по предназначение, тъй като полутръбите, подземните тръбопроводи и съоръженията са изпочупени, разрушени, деформирани и амортизирани.

**Агр. Личко Луков,**

***Директор на ОД "Земеделие" – Видин* /п/**